Норовирус

Норовирус — зараза, водечка причина за гастроентеритис. Заразата е означена со симптоми како што се некрвав пролив, повраќање и стомачна болка, со повремена треска или главоболка. Симптомите обично се појавуваат 12 до 48 часа по изложувањето и обично исчезнуваат во рок од еден до три дена. Иако усложнувањата се ретки, дехидратацијата може да се појави, особено кај малите деца, постарите возрасни лица и лицата со претходно постоечки здравствени состојби.

Норовирусот главно се пренесува преку фекално-орален пат, често преку загадена храна, вода или непосреден контакт од човек на човек. Може да се шири и преку загадени површини или честички во воздухот од повраќање на заразено лице. Ризичните чинители вклучуваат лоши санитарни услови за време на подготовката на храната и блиски услови за живеење. Дијагнозата обично се заснова на симптомите, бидејќи потврдното испитување е ретко достапно и обично се спроведува од страна на јавните здравствени агенции за време на избувнувања. 

Спречувањето се сосредоточува на правилно миење раце и дезинфекција на загадени површини. Не постои вакцина или конкретно лечење за норовирусот. Лечењето вклучува поддршка, како што е одржување на хидратација со раствори за перорална рехидратација или интравенозни течности доколку е потребно. Можат да помогнат и други бескофеински и безалкохолни пијалаци. Важно е да се напомене дека средствата за дезинфекција на рацете на база на алкохол се неефикасни против норовирусот, бидејќи тој е необложен вирус, како што е нагласено со упатствата на Националната здравствена служба.

 Знаци и симптоми 
Норовирусната зараза обично се пројавува со симптоми како што се мачнина, повраќање, воден пролив, стомачна болка и, во некои случаи, губење на вкусот. Симптомите на гастроентеритис обично се појавуваат 12 до 48 часа по изложувањето. Дополнителни симптоми можат да вклучуваат општ замор, слабост, мускулни болки, главоболка и слаба треска. Болеста обично се самоограничува, а тешките случаи се ретки. Иако норовирусот може да биде непријатен, тој обично е неопасен и повеќето луѓе целосно се опоравуваат во рок од два до три дена. 

Кај лица со ослабен имунолошки систем, како што се оние со вообичаен променлив имунодефицит или оние што биле подложени на пресадување на органи, норовирусот може да предизвика продолжителна зараза, која може или не може да има симптоми. Во тешки случаи, хроничните зарази можат да доведат до усложнувања како ентеропатија поврзана со норовирус, атрофија на цревните ресички и малапсорпција.

 Наводи 

 Надворешни врски 

 Norovirus (vomiting bug) NHS Norovirus infections
 Global network and database noroviruses
 CDC Viral Gastroenteritis FAQs: Center for Disease Control and Prevention of Food Illness Fact Sheet
 "Norovirus in Healthcare Facilities Fact Sheet", CDC, released December 21, 2006
 tips from CDC for cruise vacationers
 Virus Pathogen Database and Analysis Resource (ViPR): Caliciviridae 
 3D structure of Norovirus from the EM Data Bank at the European Bioinformatics Institute UK
 Viralzone: Norovirus
 ICTV Report: Caliciviridae

__СОСОДРЖИНА__
__ИНДЕКС__
Категорија:Вирусни болести